Finndu hinn gullna meðalveg milli álags og hvíldar . Það er nauðsynlegt að forgangsraða og skipuleggja vikuna . Í hvað vilt þú nota tíma þinn ? Það er ekki sama að sofa vel og vera lengi í rúminu . Ef þú átt í vandræðum með svefninn , t.d. vaknar þreytt / ur , eru hér nokkur góð ráð til að bæta gæði svefnsins . • Sofðu á nóttunni . Hljómar augljóst en langir daglúrar rýra gæði nætursvefnsins . Ef þú tekur aftur á móti 20 mínútna hvíld eða slökun yfir daginn truflar það ekki , þvert á móti gefur það orku . • Farðu alltaf að sofa á sama tíma . Mikilvægt er að hafa reglu á svefnvenjum , ekki einungis hjá börnum heldur einnig hjá fullorðnum . • Notaðu rúmið til að sofa . Ekki vinna þar eða horfa á sjónvarp . Reyndu að hafa róandi birtu og tónlist í svefnherberginu . • Farðu alltaf á sama tíma á fætur . • Farðu í heitt bað tveimur tímum fyrir háttatíma . • Reyndu að vera í dagsljósi daglega , a.m.k. í 30 mínútur en ekki í mikilli birtu fyrir svefninn . • Takmarkaðu koffínneysluna , sérstaklega sex tímum fyrir svefninn . • Ekki borða þunga máltíð þremur tímum fyrir svefninn . En smásnarl getur verið notalegt ( ef þú getur ekki sofnað fyrir garnagauli ) . • Hreyfðu þig á hverjum degi . Best er að hreyfingin sé ekki rétt fyrir svefninn .